**Social- og sundhedsassistent**

Vil du være med i et team med fokus på kærlig og faglig hjælp til Bakkelys beboere, så har vi stillingen til dig. Plejehjemmet Bakkely er i en spændende udvikling med mange nye tiltag, og vi vil elske at få dig med på holdet. Et af flere nye tiltag er velfærdsteknologi i plejen, fx MemoryCube til demente beboere. Bakkely har også et forbedringsteam med fokus på patientsikkerhed. Forbedringsteamet er uddannet af Dansk Selskab for Patientsikkerhed. Vi vægter din faglighed højt og har løbende opkvalificering af vores medarbejdere. Det vil selvfølgelig også komme dig til gode.

Bakkely har flere sygeplejesker ansat, som ønsker at samarbejde med dig. For os er det vigtigt, at du vil lade din faglighed som social- og sundhedsassistent folde helt ud så assistenter og sygeplejesker er en stærk og samlet enhed, der løser sundhedsfaglige opgaver med en stigende kompleksitet.

På Bakkely er vi meget optaget af at være en fleksibel arbejdsplads, der tager hensyn til familie- og privatliv.  Som ny medarbejder vil du hurtig føle dig tilpas på Bakkely, da vi er optaget af, at du kommer godt fra start med spændende opgaver og ansvar efter dit niveau. Vi optaget af en åben og dialogorienteret medarbejderkultur, som har fokus på samarbejde og kollegial støtte, når arbejdsdagen bliver svær. Vi har fokus på, at vi er én organisme, hvor alle har en rolle at spille i hjælpen til vores skønne beboere.

Plejehjemmet Bakkely arbejder ud fra ideerne i leve-bo-miljøet og ønsker dermed at fremhæve HJEM frem for institution. Vi arbejder også ud fra et kristent livs- og menneskesyn. Derfor er det vigtigt for os, at du forholder dig til vores faglige tilgange og værdier i din ansøgning. Du kan læse mere på www. plejehjemmet-bakkely.dk og følge os på Facebook. Bakkely ligger 20 min kørsel fra Herning eller Skjern og 15 min gang fra rutebilstationen i Videbæk.

Vi forventer, at du:

* Er faglig uddannet social- og sundhedsassistent, og har du efteruddannelse inden for psykiatri eller pædagogik, er det blot et plus.
* Er du nyuddannet social- og sundhedsassistent, kommer du selvfølgelig også i betragtning.
* Er kendt med journalisering i div. it-systemer og har skriftlige færdigheder med et godt overblik over div. indsatser.
* Er god til medmenneskelig kontakt og ser mennesker som ligeværdige.
* Har en tydelig kommunikation og personlighed, der kan bevare roen og overblikket i pressede situationer.
* Er selvstændig og handlekraftig, eller også ønsker du som nyuddannet at lære disse discipliner af ældre kollegaer.
* Har mod til at være ærlig og respektfuld i det kollegiale samarbejde, fordi dine kollegaer og holdet på Bakkely er vigtig for dig.

Yderlige oplysninger fås hos leder Kaj Kristensen på tlf. 20343856 eller gruppeleder Margit Tang Mogensen på tlf. 25519903. Ansøgninger sendes elektronisk.

* **Stillingen** vi tilbyder til dig er en fast stilling på 30 timer pr. uge i dag og aftenvagt. Til stillingen kan påregnes ekstratimer ved afløsning i forbindelse med ferie og sygdom.
* **Løn og ansættelsesvilkår** sker efter Overenskomst mellem FOA og KL.
* **Ansøgningsfrist**: Fredag d. 20. september 2024
* **Ansættelsessamtaler** afholdes løbende